Борис Пастернак
Като бронзова пепел във пещ…

Превод от руски: Илиана Илиева, 2002

chitanka.info

Като бронзова пепел във пещ

В двора сънен мушици струят.

Наравно с мен и с моята свещ

Разцъфтяли всемири висят.

И сякаш в нечувана вяра

Преминавам аз през нощта,

Де тополата сиво-увехтяла

Заслонява лунната межда.

Де вирът е тайна чудотворна

и прибоят ябълков шепти,

де градината постройка е наколна

и пред себе си небето държи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.